2017. gada 19. septembrī Noteikumi Nr. 565

Rīgā (prot. Nr. 47 17. §)

**Grozījumi Ministru kabineta 2016. gada 7. jūnija noteikumos Nr. 359 "Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 7. jūnija noteikumos Nr. 359 "Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi" (Latvijas Vēstnesis, 2016, 119., 246. nr.) šādus grozījumus:

1. Izteikt 15.1. apakšpunktu šādā redakcijā:

"15.1. Valsts izglītības satura centru, kurš atbilstoši kompetencei nodrošina konsultatīvo un metodisko atbalstu, – šo noteikumu 21.4. apakšpunktā minēto atbalstāmo darbību īstenošanai;".

1. Izteikt 23.1.2. apakšpunktu šādā redakcijā:

"23.1.2. sadarbības partnera projekta īstenošanas personāla (tai skaitā pedagogu karjeras konsultantu) atlīdzības izmaksas šo noteikumu 21.6. apakšpunktā minēto atbalstāmo darbību īstenošanai;".

1. Papildināt noteikumus ar 30.1punktu šādā redakcijā:

"30.1 Ja vispārējās izglītības iestādē tiek nodrošināts viens pedagogs karjeras konsultants uz 701 līdz 750 izglītojamiem vai valsts dibinātā profesionālās izglītības iestādē, kurai piešķirts profesionālās izglītības kompetences centra statuss, tiek nodrošināts viens pedagogs karjeras konsultants uz 701 līdz 900 audzēkņiem, tad pedagoga karjeras konsultanta atlīdzība atbilst vienai pedagoga karjeras konsultanta slodzei 2017. gadā saskaņā ar šo noteikumu 30.3.1. apakšpunktu."

Ministru prezidents Māris Kučinskis

Izglītības un zinātnes ministrs Kārlis Šadurskis